Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 292

8. évfolyam Célok és feladatok Beszédkészség, szóbeli szövegek alkotása és megértése Alkalmazkodás a különféle konkrét beszédhelyzetekben a kommunikációs folyamat tényezőihez. A kommunikáció céljának és közlési szándékának megfelelő mondatfajták változatos és tudatos használata. A beszédpartnerrel való együttműködésre és empatikus viszony kialakítására való törekvés. Mások véleményének meghallgatása, megértése és tömör reprodukálása többszereplős helyzetekben. Tudatos, nyelvi megkülönböztetése a látott, átélt és feltételezett eseményeknek. Különféle beszédműfajok kommunikációs technikáinak alkalmazása és értékelése (pl. a szándék, a hatáskeltés eszközei a kommunikáció eredményessége szempontjából). Az érvelés folyamatának és technikájának elsajátítása: a lehetséges érvek felkutatása, megfogalmazása, a vélemény, állásfoglalás kialakítása. A szöveg tartalmát és a beszélő szándékát tükröző kiejtésmód eszközeinek alkalmazása (helyes hangképzés, a mondat- és szövegfonetikai eszközök megfelelő alkalmazása). Az egyéni beszédsajátosságok megfigyelése. A testbeszéd, az arcjáték, a szemkontaktus ismert jeleinek megfigyelése a kommunikációban, törekvés ezek megfelelő, szükség szerint tudatos alkalmazására. A memoriterek szöveghű tolmácsolása kifejező szövegmondással, megjelenítéssel. Különféle dramatikus formák kipróbálása (pl. helyzetgyakorlat, improvizáció, versmondás, diákszínpadi előadás). Olvasás, írott szöveg megértése Megfelelő tempójú hangos, kifejező olvasás. Ismert tartalmú szövegek biztonságos, kifejező és értelmező fölolvasása. A különböző szövegtípusok jelentésének megértése, értelmezése. A szövegben ki nem fejtett tartalmak kikövetkeztetése, értelmezése. Néhány szövegértési technika megismerése. A szövegben előforduló ismeretlen szavak értelmezése, alkalmazásuk a szövegalkotásokban. Közepes terjedelmű (min. 300-350 szavas) szépirodalmi, ismeretterjesztő és dokumentumszövegek önálló olvasása, önálló feldolgozása az alapvető szövegelemzési eljárásokkal (pl. a téma megállapítása, a lényeg kiemelése, adatkeresés, ok-okozati kapcsolatok, válasz a szöveggel kapcsolatos kérdésekre, vázlatkészítés, összefoglalás). Rövidebb, a mai köznyelvtől eltérő nyelvhasználatú (pl. régi, archaizáló) szövegek megismerése, és segédeszközökkel (egynyelvű szótárak, jegyzetek stb.) történő megértése. A szépirodalmi és nem szépirodalmi szövegek közötti különbség megfigyelése, megfogalmazása. A tájékoztató és véleményközlő műfajok közötti különbség megfigyelése és megfogalmazása (pl. hír és kommentár). A vélemény szóbeli és írásbeli megfogalmazása a szöveg tartalmával kapcsolatban. Írásbeli szövegek alkotása, íráskép, helyesírás Olvasható, esztétikus íráskép. Törekvés a helyes szóhasználatra és helyes írásmódra. Szövegalkotási képesség fejlesztése különböző szövegtípusokban és műfajokban (a leírás, a különböző nézőpontú elbeszélés és jellemzés gyakorlása, ismertetés készítése, önéletrajz, kérvény írása stb.). A nyelvtani, helyesírási, nyelvhelyességi ismeretek és a nyelvi elemek különböző stílusértékéről tapasztaltak tudatos alkalmazása a fogalmazásokban, kreatív szövegalkotásokban. Az önkifejezés képességének és a kreativitásnak a különböző műfajokban (párbeszédek írása, dramatizálás, párbeszédes forma átírása epikus formába, érvelés, ismertetés, ajánlás stb.) történő bemutatása. Gondolatok, érzelmek, képzetek kifejezése más-más nézőpontból. Rövidebb beszámolók anyagának összegyűjtése, rendezése és írásba foglalása tanári irányítással, csoportosan és önállóan. A tanulási képesség fejlesztése Az önálló feladatvégzés, információgyűjtés és ismeretszerzés módszereinek megismerése, gyakorlása (segédkönyvek, a korosztálynak készült szótárak, lexikonok használata, ismeretlen kifejezések jelentésének önálló megkeresése egynyelvű szótárakban, a tanult anyag bővítése különböző információhordozókból). 2009/72. szám Adatok, ismeretek gyűjtése különböző információhordozókból csoportosan és önállóan. A gyűjtött ismeretek elrendezése, a kitűzött célnak megfelelő felhasználása. Az információ kritikus befogadásának megalapozása (pl. azonos témáról különböző forrásból származó rövidebb információk összevetése csoportosan, egyénileg). Elemi gyakorlottság az információ felhasználásában, a források megjelölésében. A tömörítés, a lényegkiemelés gyakorlása. Önálló jegyzet- és vázlatkészítés rövidebb szövegek alapján. Anyanyelvi kultúra, ismeretek az anyanyelvről A nyelvi egységek szerkezeti, jelentéstani összefüggéseinek megfigyelése (azonos jelentésviszonyokat kifejező, de eltérő szerkezetű mondatok megfigyelése; a szerkezetek átalakítása). A nyelvi egységek szövegbeli (kommunikációbeli) szerepének a megfigyelése. A mondatfajták kommunikációs funkcióinak megfigyelése és alkalmazásuk a beszédhelyzetnek megfelelően. Gyakorlottság és szándékosság a kommunikációt befolyásoló tényezőkhöz való alkalmazkodásban. Alapvető tájékozottság a mindennapi kommunikációs és az irodalmi stílusjelenségek körében. A helyesírási rendszer grammatikai meghatározottságának a felismerése, az ismeretek bővítése. A helyesírási kézikönyvek használatának gyakorlása. A tanult helyesírási szabályok ismeretében az írásbeli munkák önálló, illetve a helyesírási kézikönyv segítségével történő javítása. Példák (régebbi korok szövegei, szövegrészei) alapján a nyelvi állandóság és változás megfigyelése a mai állapottal való összevetés során, elsősorban a szókincsben és a tanult nyelvtani jelenségek szintjén. Az anyanyelvi és az idegen nyelvi ismeretek összevetésének a képessége, az egyes jelenségek egyre pontosabb megnevezése. Irodalmi kultúra, irodalmi művek elemzése és értelmezése A nyelvi kultúra, a kulturált nyelvi magatartás, a kreativitás, az irodalomolvasói szerep megélésének továbbfejlesztése. Az olvasott művekben megjelenő szituációk és jellemek, érzelmek és gondolatok empatikus, átélő befogadása, összevetése a köznapi tapasztalati valósággal. Műfajok, stílusalakzatok, szóképek megnevezése, példákkal, szerepük értelmezésével. A lírai formanyelv sajátosságinak vizsgálata (szerkezeti változatok, szókincs, a képiség eszközei), következtetések megfogalmazása, formanyelv összevetése különböző korokból származó alkotásokban. Epikai és drámai művek olvasása, megbeszélése, a cselekményt alkotó elemek, fordulatok, szereplők megfigyelése, jellemzése, következtetések megfogalmazása. Tájékozódás az irodalom kronológiájában és „földrajzában”, a helyi hagyományok, irodalmi és kulturális emlékhelyek ismerete. Néhány alapvető irodalmi téma, vándormotívum jelentésének elemzése, példákkal. Kapcsolatteremtés a különböző művészeti területek között (mozgóképkultúra, vizuális kultúra, dráma és tánc). Az ítélőképesség, az erkölcsi, esztétikai és történeti érzék fejlesztése Az önálló gondolkodás képessége és törekvés a kulturált önkifejezésre. A konfliktuskezelés és az önálló ismeretszerzés alapvető technikáinak az ismerete. Az érvelés alapjainak ismerete és alkalmazása. Néhány mondatos vélemény megfogalmazása a mindennapi és a társadalmi élettel kapcsolatos témakörökről. Aktív részvétel a tanulócsoportban folyó beszélgetésben és vitában. Mások véleményének türelmes meghallgatása, megértése. A vélemények különbözőségének elfogadása, az empátia gyakorlása. Más korokban született szövegek különbözőségének a tapasztalása. Köznyelvi, tájnyelvi és csoportnyelvi szövegek különbözőségének felismerése. Javasolt óraszámok Tematikai egységek A B Beszédművelés Szóbeli szövegek megértése és alkotása Írott szövegek megértése és alkotása Íráskép és helyesírás A tanulási képesség fejlesztése Anyanyelvi kultúra, ismeretek az anyanyelvről Irodalmi kultúra, irodalmi művek értelmezése (1) Irodalmi kultúra, irodalmi művek értelmezése (2) Irodalmi kultúra, irodalmi művek értelmezése (3) Az ítélőképesség, az erkölcsi, esztétikai és történeti érzék fejlesztése Ismétlés, gyakorlás, összefoglalás Összesen: 2009/72. szám

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes